**Lakott-területi fakitermelő**

**(08214005)**

**A képesítő vizsgára bocsátás feltétele:**

A szakmai képzés követelményeinek igazolásáról a képző intézmény által kiállított tanúsítvány.

**Írásbeli vizsga:** nincs

**Projektfeladat**  
- A vizsgatevékenység megnevezése: Lakott-területi fakitermelés  
- A vizsgatevékenység, vagy részeinek leírása: A vizsgázó lakott területen fakitermelést  
végez, különleges alakú és helyzetű fát dönt vagy ledarabol.

Alkalmazza a szükséges segédeszközöket, biztonsági berendezéseket, felszereléseket, biztosítja a helyszínt.

- **A vizsgatevékenység végrehajtására rendelkezésre álló időtartam:** 30 perc  
- **A vizsgatevékenység aránya a teljes képesítő vizsgán belül:** 100 %  
- **A vizsgatevékenység értékelésének szempontjai:**

Ha a vizsgázó a vizsgán súlyosan megsérti a balesetvédelmi szabályokat, és ezzel saját, vagy mások testi épségét veszélyezteti, a vizsgát meg kell szakítani, és a vizsgázó a vizsgájára elégtelen osztályzatot kap.  
- A munkavégzés előtt a végrehajtandó feladatok ismertetése szóban. A vizsgázó  
a gyakorlati feladat végrehajtása előtt szóban ismerteti az elvégzendő faladatot, annak lépéseit. Értékelendő szempont a kommunikáció minősége, az egyes munkafázisok  
megfelelő sorrendjének meghatározása és a lehetséges (nem várt) helyzetek esetén  
végzendő feladatok ismertetése. Az értékelésbe 10%-kal számít bele.  
-A munkavégzés megkezdése előtti feladatok: munkaterület kijelölése, szükséges  
eszközök, szerszámok előkészítése, a biztonságos munkatevékenység feltételeinek  
ellenőrzése.

Az értékelésbe 10%-kal számít bele.  
-A szerszámok, gépek munka előtti ellenőrzése (műszaki, biztonsági, munkavédelmi).  
Az értékelésbe 20%-kal számít bele.  
-A munka végrehajtásának fázisai, a munkafázisok szakszerű végrehajtása.

Az értékelésbe 50%-kal számít bele.  
-Az Erdészeti Biztonsági Szabályzat maradéktalan betartása.

Az értékelésbe 10%-kal számít bele.  
- A vizsgatevékenység akkor eredményes, ha a vizsgázó a megszerezhető összes  
pontszám legalább 40 %-át elérte.  
- A vizsgatevékenységek lebonyolításához szükséges személyi feltételek: –

**A vizsgatevékenységek lebonyolításához szükséges tárgyi feltételek:**  
- Védőruha  
- Védőeszközök, egyéni védőfelszerelések  
- Motorfűrész  
- Fakitermelés eszközei, gépei  
- Kézi és motoros csörlők  
- Emelőkosaras munkagép  
- Telefon  
- Elsősegélynyújtó eszközök

- A vizsgatevékenységek alóli felmentések speciális esetei, módja, és feltételei: –  
- A képesítő vizsgán használható segédeszközökre és egyéb dokumentumokra vonatkozó részletes szabályok:

A vizsgahelyszínnek megfelelő engedélyek beszerzése.  
- A vizsgatevékenységek megszervezésére, azok vizsgaidőpontjaira, a vizsgaidőszakokra vonatkozó sajátos feltételek: –

A szakmai képzés megszervezéséhez kapcsolódó különös, egyedi, speciális feltételek: Nincsenek.